gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8265, del 03-04-2018 (2018/2482)

Notificació de la sentència dictada en el judici verbal número 1537/2016.
-------------------------------------------------------------------------

### Dades del document

Número de DOGV
:   8265

Data del DOGV
:   03-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2482


Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Notificació de la sentència dictada en el judici verbal número 1537/2016. [2018/2482]  
Procediment: judici verbal número 1537/2016.  
De: Disquefu, SL, assistida del lletrat Abisaig Cruella Tosca.  
Contra: Cristina Kun Valentina.  
  
Fernando Puig Gómez, lletrat de l'Administració de justícia del Jutjat de Primera Instància número 5 de Castelló de la Plana i el seu partit judicial, faig saber que, en el procediment de referència de judici verbal número 1537/2016, seguit en aquest jutjat a instàncies de Disquefu, SL, contra Cristina Kun Valentina, per reclamació d'una quantitat, s'ha dictat la resolució, Sentència número 52/2017, de 27 d'abril, de 2017, que té la part dispositiva que literalment és com segueix:  
  
«Dispositiva  
Estime la demanda formulada per la mercantil Disquefu, SL, contra Cristina Valentina Kun; condemne la part demandada que pague, a l'actora, la suma de nou-cents setanta-set euros trenta-set cèntims (977,37 euros), més els interessos legals.  
S'imposen les costes expressament a la part demandada.  
Notifiqueu aquesta resolució a les parts, i feu-los saber que en contra d'aquesta no es pot interposar cap recurs d'apel·lació.  
Aquesta és la meua sentència, que pronuncie, mane i firme.»  
  
I com a conseqüència de l'ignorat parador de Cristina Kun Valentina, s'estén aquesta perquè servisca de cèdula de notificació.  
  
Castelló de la Plana, 27 de febrer de 2018.- El lletrat de l'Administració de justícia: Fernando Puig Gómez.
Diari Oficial de la Generalitat Valenciana


Sumari del DOGV 8432, del 27-11-2018 (2018/10295)

Informació pública de l'acord d'escissió parcial de la cooperativa.
-------------------------------------------------------------------

### Dades del document

Número de DOGV
:   8432

Data del DOGV
:   27-11-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/10845


Organisme emissor
:   Hermanos Ribes Maravilla, SCOOP V.

Tipus de document
:   Anunci

Informació pública de l'acord d'escissió parcial de la cooperativa. [2018/10587]  
En compliment de l'article 75 de la Llei 8/2003, de cooperatives de la Comunitat Valenciana, es fa públic que la societat Hermanos Ribes Maravilla S. Coop. V. ha aprovat per unanimitat de l'Assemblea General, convocada en Junta Universal extraordinària el 2 de novembre de 2018, acord d'escissió parcial segregant la branca d'activitat de lloguer de propietats a favor de l'entitat de nova creació Alquileres La Ribera Alta, SL.   
L'escissió comporta la transferència en bloc, per successió universal, de part del patrimoni que constitueix l'activitat d'arrendament. S'atribueixen al socis de la societat parcialment escindida les participacions socials de la societat de nova creació, proporcionalment als drets que tenien en el capital d'aquella. Els socis i creditors de l'empresa escindida podran obtenir el text complet de l'acord adoptat segons el que estableixen els articles 43, 44 i 49 de l'LME.   
  
  
Algemesí, 16 de novembre de 2018.- L'administrador: Juan Enrique Ribes García.
Diari Oficial de la Generalitat Valenciana


Sumari del DOGV 8394, del 01-10-2018 (2018/8636)

Citació a termini a les persones interessades en el procediment ordinari número 1/171/2018.
-------------------------------------------------------------------------------------------

### Dades del document

Número de DOGV
:   8394

Data del DOGV
:   01-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8636


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini a les persones interessades en el procediment ordinari número 1/171/2018. [2018/8636]  
María Dolores Riquelme Cortado, lletrada de l'Administració de justícia de la Sala Contenciosa Administrativa del Tribunal Superior de Justícia de la Comunitat Valenciana, Secció 1, faig saber, que Ramira Mestre Belles ha interposat un recurs contenciós administratiu amb el número 1/171/2018, contra el Decret 58/2018, de 4 de maig, del Consell, publicat en el Diari Oficial de la Generalitat Valenciana número 8293, d'11 de maig de 2018, pel qual s'aprova el Pla d'acció territorial de la infraestructura verda del litoral de la Comunitat Valenciana i el Catàleg de platges de la Comunitat Valenciana sobre urbanisme i ordenació del territori.  
Cosa que es fa pública als efectes que preceptua l'article 47.2 de la llei d'aquesta jurisdicció, i se citen totes aquelles persones que puguen tindre interés legítim a mantindre la resolució impugnada, perquè dins del termini de 15 dies puguen personar-se de forma legal en les actuacions.  
  
València, 14 de setembre de 2018.- La lletrada de l'Administració de justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 8273, del 13-04-2018 (2018/2845)

Informació pública de l'informe ambiental i territorial estratègic del projecte de modificació puntual del Pla general: reajustament de dotacions de zones verdes i equipaments.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8273

Data del DOGV
:   13-04-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/2845


Data del document
:   15-03-2018

Organisme emissor
:   Ajuntament de Real de Gandia

Tipus de document
:   Anunci

Descriptors 

:   * Real de Gandia, el
    * pla d'urbanisme

Informació pública de l'informe ambiental i territorial estratègic del projecte de modificació puntual del Pla general: reajustament de dotacions de zones verdes i equipaments. [2018/2845]  
Vist l'informe proposta emés pels serveis municipals, la primera tinenta d'alcalde, com a òrgan ambiental, en data 23 de febrer de 2018 ha resolt:  
  
«Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica del projecte de modificació puntual de Pla general de Real de Gandia; reajustament de dotacions: zones verdes i equipaments, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació del pla d'acord amb la seua normativa sectorial.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació puntual en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.    
Segon. Notificar als interessats que, contra la present resolució, per ser un acte de tràmit, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Tercer. La present resolució es comunicarà a l'òrgan promotor i a l'òrgan substantiu i a tots els interessats que apareguen en la tramitació ambiental d'aquesta actuació.   
Quart. Publicar el present acord en el DOGV indicant que no és susceptible de cap recurs, per tractar-se d'un acte de tràmit, sense perjuí dels que, si és el cas, siguen procedents en via judicial contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.       
  
Real de Gandia, 15 de març de 2018.- L'alcalde: Gustavo Mascarell Tarazona.
Diari Oficial de la Generalitat Valenciana


Sumari del DOGV 8367, del 23-08-2018 (2018/8019)

Adjudicació i formalització del contracte número 59/2017. Servei integral de manteniment dels productes sanitaris, un altre equipament d'ús sanitari i accessoris. Lots 1-14.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8367

Data del DOGV
:   23-08-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/8019


Data del document
:   16-08-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * adjudicació de contracte administratiu
    * contracte de serveis

Adjudicació i formalització del contracte número 59/2017. Servei integral de manteniment dels productes sanitaris, un altre equipament d'ús sanitari i accessoris. Lots 1-14. [2018/8019]  
1. Entitat adjudicadora  
a) Organisme: Generalitat Valenciana. Conselleria de Sanitat Universal i Salut Pública.  
b) Dependència que tramita l'expedient: Servei d'Aprovisionament i Contractació.  
c) Obtenció de documents i informació: perfil del contractant.  
1) Dependència: Servei d'Aprovisionament i Contractació.  
2) Domicili: c/ Misser Mascó, 31.  
3) Localitat i codi postal: València 46734.  
4) Telèfon: qüestions administratives 496 949 475; qüestions tècniques: es formularan a través de la plataforma de contractació de l'Estat.  
  
5) Número d'expedient: 59/2018  
  
2. Objecte del contracte  
a) Tipus: servei.  
b) Descripció: servei integral de manteniment dels productes sanitaris, un altre equipament d'ús sanitari i accessoris de la Conselleria de Sanitat Universal i Salut Pública. Lots 1-14.  
c) Divisió per lots i nombre: no.  
d) CPV  
50420000-5 Serveis de reparació i manteniment d'aparells mèdics i quirúrgics.  
50421000-5 Serveis de reparació i manteniment d'equips mèdics.  
  
e) Butlletí o diari oficial i data de publicació de l'anunci de licitació: Diari Oficial de la Generalitat Valenciana 8062 de data 14 de juny de 2018, número 2017/5285.  
  
3. Tramitació i procediment  
a) Tramitació: ordinària.  
b) Procediment: obert.  
  
4. Pressupost base de licitació: 38.385.437,83 ?, sense IVA i 93.202.946,42 ?, IVA inclòs.  
  
5. Adjudicació i formalització del contracte  
a) Data d'adjudicació: 13.04.2018.  
b) Data de formalització del contracte: 10.07.2018.  
c) Contractista: Agenor Matenimiento, SA.  
d) Nacionalitat: espanyola.  
e) Import d'adjudicació: 982.804,61 ?, sense IVA i 1.189.193,58 ?, IVA inclòs.  
  
València, 16 d'agost de 2018.- La directora general d'Eficiència i Règim Econòmic: Carmelina Pla Silvestre. (R 11.06.2018, de la consellera de Sanitat Universal i Salut Pública; DOGV 8317, 14.06.2018).
Diari Oficial de la Generalitat Valenciana


Sumari del DOGV 8439, del 07-12-2018 (2018/10670)

Informació pública de l'aprovació de l'informe ambiental estratègic de la modificació del PGOU per a esmenar l'error en la qualificació urbanística de l'immoble situat al carrer Metge Joan Garcés, número 34.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8439

Data del DOGV
:   07-12-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10248


Data del document
:   15-11-2018

Organisme emissor
:   Ajuntament de Cullera

Tipus de document
:   Anunci

Descriptors 

:   * Cullera
    * administració local
    * pla d'urbanisme

Informació pública de l'aprovació de l'informe ambiental estratègic de la modificació del PGOU per a esmenar l'error en la qualificació urbanística de l'immoble situat al carrer Metge Joan Garcés, número 34. [2018/10933]  
Es fa públic que la Junta de Govern Local, en sessió de data 12 de novembre de 2018, ha adoptat l'acord d'aprovació de l'informe ambiental estratègic per a modificar el Pla general a fi d'esmenar l'error en la qualificació urbanística de l'immoble situat al carrer Metge Joan Garcés, número 34, de Cullera.  
L'informe i altres documents on es justifica aquesta decisió costen en l'expedient administratiu número 1243/2018, que estarà a la disposició de qualsevol interessat en el Departament d'Urbanisme de les oficines municipals situades en plaça de la Verge, número 5, de Cullera, durant els dies i hores hàbils d'oficines.  
De conformitat amb el previst en l'apartat 7é de l'article 51 de la Llei 5/2014, d'ordenació del territori, urbanisme i paisatge (LOTUP) de la Comunitat Valenciana, contra aquest acord no es pot interposar cap recurs, sense perjudici dels que siguen procedents en via judicial contenciosa administrativa contra l'acte d'aprovació que, si escau, es produïsca de modificació del pla.  
Cosa que es fa pública per a coneixement general.  
  
Cullera, 15 de novembre de 2018.- El tinent d'alcalde: Juan V. Armengot Giménez.
Diari Oficial de la Generalitat Valenciana


Sumari del DOGV 8209, del 10-01-2018 (2018/111)

Correcció d'errades de la licitació número CNMY17/TE40S/61. Obres de consolidació de restes arqueològiques de la Fonteta.
-------------------------------------------------------------------------------------------------------------------------

### Dades del document

Número de DOGV
:   8209

Data del DOGV
:   10-01-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/111


Data del document
:   04-01-2018

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * contracte d'obres

Correcció d'errades de la licitació número CNMY17/TE40S/61. Obres de consolidació de restes arqueològiques de la Fonteta. [2018/111]  
Amb data 28 de desembre de 2017, ha eixit publicat en el Diari Oficial de la Generalitat Valenciana, l'anunci de licitació del contracte d'obres de consolidació de restes arqueològiques de la Fonteta.  
En aquest anunci, s'ha detectat un error atès que no s'ha indicat l'exigència de classificació de les licitadores.  
De conformitat amb l'article 109.2 de la Llei 39/2015 d'1 d'octubre, de procediment administratiu comú de les administracions públiques, en qualsevol moment les administracions públiques procediran a rectificar els errors de fet detectats en els seus actes. En virtut d'açò, és procedent rectificar l'esmentat anunci publicat en el DOGV en data 28 de desembre de 2017, en el següent sentit:  
  
En l'apartat 8, Requisits específics del contractista,   
On diu:  
b) Classificació no obligatòria: no s'exigeix.  
  
Ha de dir:  
b) Classificació obligatòria: grup K, subgrup 7, categoria 4.  
  
València, 4 de gener de 2018.- El conseller d'Educació, Investigació, Cultura i Esport, p. d. (R 26.10.2016; DOGV 7906), el sotssecretari: José Villar Rivera.
Diari Oficial de la Generalitat Valenciana


Sumari del DOGV 8235, del 15-02-2018 (2018/1071)

Informació pública de l'estudi de detall de l'illa M-1 de la UA 23 del PGOU.
----------------------------------------------------------------------------

### Dades del document

Número de DOGV
:   8235

Data del DOGV
:   15-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1071


Data del document
:   30-01-2018

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * pla d'urbanisme
    * administració local

Informació pública de l'estudi de detall de l'illa M-1 de la UA 23 del PGOU. [2018/1071]  
El Ple de la corporació municipal, en sessió ordinària celebrada el dia 30 de gener de 2018, va adoptar, entre altres, l'acord següent:  
8 Dictamen estudi de detall de l'illa M-1 de la UA 23 del PGOU de Sagunt. Tràmit d'informació pública.  
Primer. L'obertura del període d'informació pública, durant un període de 45 dies, de l'estudi de detall de l'illa M-1 de la UA 23 del PGOU de Sagunt, presentat en data 29.05.2017 (núm. 26.966), per l'arquitecte Isidro Peris Arnau i promoguda per la mercantil Soltectum, SL, junt amb tots els condicionants indicats en la part expositiva de l'acord d'obertura d'informació pública.  
Segon. Procedir a publicar anuncis de la part dispositiva del present acord en el Diari Oficial de la Generalitat Valenciana i en premsa escrita de gran difusió i posar a disposició del públic la documentació de l'expedient 6/6676 CT. L'adreça electrònica per a la seua consulta serà la pàgina web de l'Ajuntament.  
Cosa que es publica perquè se'n prenga coneixement i als efectes oportuns, a reserva dels termes que resulten de l'aprovació de l'acta corresponent.  
  
Sagunt, 30 de gener de 2018.- El regidor delegat de Territori i Sostenibilitat: Pablo Enrique Abelleira Barreiro.
Diari Oficial de la Generalitat Valenciana


Sumari del DOGV 8314, del 11-06-2018 (2018/5591)

Bases de la convocatòria per a la provisió en propietat mitjançant oposició pel torn lliure d'una plaça de tècnic o tècnica d'administració general.
----------------------------------------------------------------------------------------------------------------------------------------------------

### Dades del document

Número de DOGV
:   8314

Data del DOGV
:   11-06-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/5591


Data del document
:   05-06-2018

Organisme emissor
:   Ajuntament de Muro de Alcoy

Tipus de document
:   Anunci

Anàlisi jurídica

 Descriptors 

:   * Muro de Alcoy
    * concurs administratiu

Bases de la convocatòria per a la provisió en propietat mitjançant oposició pel torn lliure d'una plaça de tècnic o tècnica d'administració general. [2018/5591]  
Han sigut publicades en el Butlletí Oficial de la Província d'Alacant número 97, de 23 de maig de 2018, així com rectificació d'error material en el Butlletí Oficial de la Província d'Alacant número 106, de 5 de juny de 2018, les bases que han de regir la provisió en propietat del lloc següent:  
- Tècnic o tècnica d'administració general, grup A1, administració general, subescala tècnica, pel procediment de torn lliure per mitjà del sistema d'oposició, segons la Resolució d'Alcaldia 2018-0507.  
  
El termini de presentació d'instàncies serà de 20 dies naturals, a comptar des de l'endemà de la publicació del present anunci de la convocatòria en el Boletín Oficial del Estado.  
Les bases completes de la convocatòria es troben a disposició dels interessats en el Departament de Recursos Humans de l'Ajuntament, en el tauler d'edictes i en la seua pàgina web, www.vilademuro.net.  
  
Els successius anuncis referents a aquesta convocatòria es publicaran en el Butlletí Oficial de la Província d'Alacant, en el tauler d'edictes de la casa consistorial i en la seua pàgina web.  
  
Muro de Alcoy, 5 de juny de 2018.- L'alcaldessa: Jovita Cerdá García.
Diari Oficial de la Generalitat Valenciana


Sumari del DOGV 8262, del 27-03-2018 (2018/3056)

DECRET 26/2018, de 23 de març, del Consell, pel qual es disposa el cessament de José Moreno Soler com a director general de Pressupostos.
-----------------------------------------------------------------------------------------------------------------------------------------

### Dades del document

Número de DOGV
:   8262

Data del DOGV
:   27-03-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/3056


Data del document
:   23-03-2018

Organisme emissor
:   Conselleria d'Hisenda i Model Econòmic

Tipus de document
:   Decret

Anàlisi jurídica

 Descriptors 

:   * Conselleria d'Hisenda i Model Econòmic

DECRET 26/2018, de 23 de març, del Consell, pel qual es disposa el cessament de José Moreno Soler com a director general de Pressupostos. [2018/3056]  
D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta del conseller de Hisenda i Model Econòmic, prèvia deliberació del Consell, en la reunió de 23 de març de 2018,  
  
  
DISPOSE  
  
El cessament de José Moreno Soler com a director general de Pressupostos, agraint-li els serveis prestats.  
  
Aquest decret tindrà efectes des del 31 de març de 2018.  
  
València, 23 de març de 2018  
  
El president de la Generalitat,  
XIMO PUIG I FERRER  
  
El conseller d'Hisenda i Model Econòmic,  
VICENT SOLER I MARCO
Diari Oficial de la Generalitat Valenciana


Sumari del DOGV 8361, del 14-08-2018 (2018/7687)

Notificació de la sentència dictada en el procediment ordinari número 118/2017.
-------------------------------------------------------------------------------

### Dades del document

Número de DOGV
:   8361

Data del DOGV
:   14-08-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/7687


Organisme emissor
:   Jutjat de Primera Instància i Instrucció Número 1 de Torrent

Tipus de document
:   Edicte

Notificació de la sentència dictada en el procediment ordinari número 118/2017. [2018/7687]  
Procediment: procediment ordinari número 118/2017.  
De: Bankia, SA.  
Procurador: Antonio Barber Giménez.  
Contra: Cristina Martínez Escobar i José Merchante Gil.  
En aquest procediment, seguit a instàncies de Bankia, SA, contra Cristina Martínez Escobar i José Merchante Gil, s'ha dictat la Sentència de data 16 de gener de 2018 la qual condemna la part demandada a pagar a l'actora la quantitat reclamada.  
Contra la sentència indicada es pot interposar un recurs d'apel·lació davant de l'Audiència Provincial de València (art. 455 LEC). El recurs s'interposarà per mitjà d'un escrit presentat en aquest jutjat en el termini de vint dies, on s'han d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (art. 458.2 LEC). De conformitat amb el que disposa la disposició addicional quinzena de la Llei orgànica del poder judicial, quan s'anuncie o es prepare el recurs indicat, s'haurà d'acreditar la constitució d'un dipòsit de 50 euros per mitjà de l'ingrés corresponent en el compte de dipòsits i consignacions d'aquest jutjat.  
I atés que les persones demandades indicades, Cristina Martínez Escobar i José Merchante Gil, es troben en parador desconegut, expedisc aquest edicte a fi que els valga de notificació en forma d'aquesta.  
  
Torrent, 22 de febrer de 2018.- La lletrada de l'Administració de justícia: Ana Belén Jericó Sobrevela.